**Arbejdsregler**

* Arbejdsreglerne gælder alle kørere i FMCK, der har indløst DMU-licens samt tegnet indslusningslicens.

​

* Som medlem i klubben er du forpligtet til at deltage i mindst 3 arbejdsdage/opgaver á mindst 4 timer. En af arbejdsdagene skal være official ved officielt løb. Såfremt der er flere licenskører/medlemmer på samme bopæl skal familien tilsammen deltage i min. 6 arbejdsdage. Ved udmeldelse inden 01/08 er medlemmet pålagt 1 arbejdsdag. Overskydende arbejdsdage kan ikke bortgives til anden kører.

​

* Det er ikke afgørende, at det er dig som licenskører/medlem, der udfører arbejdet. Et familiemedlem eller anden repræsentant kan gøre det for dig. Men du er ansvarlig for, at arbejdet udføres til klubbens tilfredsstillelse.

​

* Arbejdet består hovedsageligt i vedligeholdelse af klubhuse og bane, men kan også være faste opgaver, som du kan tilmelde dig. Der er udarbejdet en liste over, hvad der tæller som arbejdsdage, bilag 1.

​

* Der er mødepligt til de dage/opgaver, du har tilmeldt dig, og det er meget vigtigt at du møder op og møder til tiden for ellers lukker ”ventezonen”. Du skal selv sørge for at din tilstedeværelse registreres hos den ansvarlige fra start til slut, og det er den ansvarlige for dagen der noterer om du har levet tilfredsstillende op til dine forpligtelser for dagen.

​

* Dette er forhåbentlig fuldstændigt overflødigt, men vi skriver det for at undgå misforståelser. Hvis du ikke lever tilfredsstillende op til dine forpligtelser overfor klubben, skal du betale DKK 500 for hver manglende arbejdsdag, før du kan forny dit DMU licens det efterfølgende år. Danmarks Motor Union støtter op om disse regler, og nægtelse af licensudstedelse kan blive aktuelt, hvis licenskøreren er i kontingentrestance til klubben.

​

* Hvis du på forhånd ved, at du ønsker at ”frikøbe” dig for dine forpligtelser, ved at betale ekstra DKK 1.500 i kontingent, bedes du give besked til klubben kasserer. Det vil klubben vise positiv forståelser for – mest fordi du giver besked fra starten, og klubben dermed ved besked om hvor mange arbejdstimer, der kan disponeres over.

​

* Såfremt vi kommer til at mangle arbejdskraft, benyttes nogle af de indbetalte penge til køb af dette. Arbejdskraften vil indhentes udenfor som indenfor vores medlemmer.

​

* For nye medlemmer efter 1. august i et kalenderår, er de forpligtet til at deltage i mindst 1 arbejdsdag/opgaver.

​

* Disse regler er lavet med gode ønsker og hensigter for alle parter. Reglerne vil løbende blive tilrettet af bestyrelsen, hvis der opstår uhensigtsmæssigheder. Hvis du får en dårlig oplevelse på en af dine arbejdsdage, så meld tilbage til bestyrelsen. Vi kan alle sammen forbedre os, og lære af vores egne og hinandens fejl.

Tællende arbejdsdage:

* Udpeget official ved officielle løb: 1 dag
* Arbejde på arbejdsdage min. 4 timer: 1 dag
* Cafeteriapasning min. 4 timer: 1 dag
* Træningsleder min. 4 timer: 1 dag
* Træner ved specialtræninger min. 4 timer: 1  dag
* Bestyrelsespost 1 år: 3 dage
* Indkøbsansvarlig i cafeteria for 1 år: 3 dage
* Formand for cafeteriaudvalg for 1 år: 3 dage

​

 Udpeget official ved officielle løb:

* Efter aftale med løbstilrettelægger udført job som official, eks. flagpost, starter, teknisk chef, tidtagerchef, stævneleder m.m.

​

 Arbejde på en arbejdsdag min. 4 timer:

* 4 timers arbejde uden  pauser. Arbejdet kan eksempelvis bestå af bane- eller bygningsarbejde.
* Vedligeholdelse som nyopførelse.
* Det er baneformanden som har ansvaret.

​

 Cafeteriapasning:

* Pasning af cafeteria min 4 timer, eks. Hverdage 17 – 21, lørdage 9-13, 13-17 eller løbsdage 6-10, 10-14 eller 14-18.
* Hovedrengøring 4 timer incl. pauser.
* Indkøbsansvarlig til cafeteria kan evt. deles af flere.
* Det er formanden for cafeteriaet, som har ansvaret.

​

Træningsleder:

* Hverdage 14 – 17.30, 17.30 – 21. Lørdage 9-13 eller 13-17.
* Det er formanden, som har ansvaret.

​

 Træner ved specialtræninger:

* Bestridt job som træner ved specialtræninger, på træningslejre eller lign. Det er næstformanden som har ansvaret.

​

 Bestyrelsespost:

* Bestridt bestyrelsespost i 1 år som formand, næstformand, kasserer, baneformand eller løbstilrettelægger.
* Det er formanden, som har ansvaret.

*Betalinger af egne medlemmer kan komme på tale som sidste udvej, hvis det ikke er muligt at få arbejdsopgaverne udført. På lige fod med evt. samaritter, spejdere eller andre som kan få betaling for udført job.*